ב"ה

פרק ז  - מפלת ישראל בעי, חטא עכן ועונשו
א-ה: אנשי העי מנצחים את ישראל במלחמה בגלל מעילת עכן בחרם יריחו 

1. להדגיש את טהרת מחנה ישראל וצבא ישראל, שכולם שמעו בקול ה' ונלחמו על טהרת הקודש, קיימו את ציווי ה' באופן מוחלט, ולא נגעו בשום דבר.
1. מתוך האור להצביע על החושך – עכן היחידי שמעל בחרם.

א
ע"פ חז"ל משפחתו של עכן ידעה אודות המעילה. 
ב
מעודדים ובהתרוממות רוח היו בנ"י מהניסים שה' עשה להם ביריחו, וחשבו ללכת לכבוש את העיר עי הסמוכה לה. ואמנם העיר היתה קטנה, אך יהושע חשש שאולי שלחו והביאו משאר אומות חיילים לעזרתם נגד בנ"י, ויהושע שלא ידע שסרה ממנו הנבואה, חשב שאין ה' אומר לו מה לעשות, כי ה' רוצה שנכבוש מכאן ואילך את ארץ ישראל בדרך הטבע, כי כבר נפלו על הגוים אימה ופחד ממלחמת וכיבוש יריחו. ולכן שלח מרגלים שיסתובבו סביב לעיר עי לראות ולהתרשם האם אכן הביאו לעצמם תגבורת.

ג
אך האנשים בהיותם בטוחים בה' לא רק שהלכו סביב לעיר אלא גם נכנסו וריגלו בתוך העיר עי. וחזרו ואמרו ליהושע שאין צורך לשלוח הרבה אנשים לשם, שאז יאמרו האומות שבנ"י מתייראים מפניהם ולכן עלו כולם לכובשה, ומדוע לייגע את אנשי המלחמה כיון שאנשי העיר מועטים ודי אם ישלחו 2000 או 3000 אנשים והם יכו את העיר עי. ויהושע עשה כעצתם, ואף לא הלך הוא עצמו עמהם למלחמה, כי סמך עליהם שהם יכום ויכבשום. 

ד-ה
אך לא כאשר חשב כן היה, אלא אנשי העיר עי יצאו לקראתם ופחד גדול נפל על היהודים (בגלל חטאו של עכן), ולא יכלו לעמוד בפני אנשי העיר עי, ונסו לנפשם ורדפו אנשי העי אחריהם דרך השער עד המקום שנקרא שברים, ובגלל שהיו הרודפים במקום גבוה והנמלטים היו במדרון, לכן הצליחו והרגו את יאיר בן מנשה הצדיק שהיה שקול כנגד רוב הסנהדרין, ונמס לב העם ונהיה למים כי הבינו שה' הסיר השגחתו מהם, וחשבו שעכשיו יאמרו האומות שאפי' עיר קטנה הם אינם יכולים לכבוש, יתאחדו כולם וילחמו בבנ"י.

מפלת העי - לתאר כיצד הם חוזרים מהמלחמה מבוהלים. "הוכנו במלחמה" ! כל העם נבהל…
להשחיר את עכן – וכזאת וכזאת עשיתי גם בימי משה.... לצייר את הצער של המשפחות, של האלמנות והיתומים שבוכים על אבא שנהרג. דבר זה יסייע אח"כ לעכל את סקילתו של עכן שנדגיש איזה צער גדול ואיזה נזק גדול הוא גרם.
1. ישראל ערבים זה לזה – אחד שמקלקל יכול להזיק לכולם, ונופלים בקרב כשלושים ושישה חיילים. 

ו-ט: תפילת יהושע לה' לאחר המפלה בעי
ו
יהושע קרע את בגדיו בגלל הצער על הסרת השגחת ה', וגם על מותו של הצדיק הגדול יאיר בן מנשה, והלך עם זקני ישראל ליד מקום הארון ונפל על פניו והעלו עפר על ראשם כדי להזכיר את זכותו של אברהם אבינו ע"ה שאמר ואנכי עפר ואפר.
ז
ויהושע התפלל לה' ואמר, רבש"ע מדוע עשית לנו את הדבר הזה וצוויתנו לעבור את הירדן, האם כדי ליתן אותנו בידי האמורי להשמידנו, והלואי והיינו נמלכים להישאר לגור בצד המזרחי של הירדן בארץ סיחון ועוג שנכבשה כבר
לא שח"ו יהושע מהרהר אחרי ה' למה עברנו את הירדן אלא שחשש שכל העמים ילחמו בנו ומה תעשה לשמך הגדול ?! חילול ה' ! כשעם ישראל מנוצח, כביכול הקב"ה מנוצח.

ח
בבקשה ה' מה אני אגיד עכשיו אחרי שבנ"י הפכו את עצמם עורף מפני אוביהם וברחו מהם, הרי עתה יאמרו סר ה' מעליהם, כי הרי נגד עיר קטנה כהעי לא יכלו לעמוד, ויתאספו עלינו והשמידונו, ומה תעשה לחילול שמך הגדול שיאמרו האויבים שהשם שהי' פעם גיבור שכאילו תשש כוחו והוא לא יכול לנצח אותנו כביכול, ואז יהיה חילול השם גדול, וגם הזכירו זכותו של אאע"ה, ואמרו רבש"ע, והרי אברהם בנה מזבח במקום הזה שלא ניפול בידי אויבינו, ע"כ עננו בזכותו של אאע"ה.

ט
תשובה ותענית בעת צרה – יהושע והזקנים בוכים ומתענים וקורעים את בגדיהם על התבוסה במלחמה:
1. חילול ה' שכביכול אין לרבש"ע כח להושיע את ישראל חלילה.
1. החשש מפני התגברות כח עמי כנען והכרתת ישראל במלחמה מולם.
1. תכונה בסיסית של יראת שמים "אם יסורים באים על אדם יפשפש במעשיו"


י-כג: ה' מצוה ללכוד את המועל בחרם, לכידת עכן בעזרת הגורל 
יא
"חטא ישראל" – פסוק יא'
· ישראל אעפ"י שחטא - ישראל הוא.
· כולם חטאו ? – לא ! אלא כל ישראל ערבין זה בזה. וכן בפסוק א': "וימעלו בני ישראל מעל בחרם…", האם כל ישראל חטאו במעל…?!
· "…וגם גנבו…וגם כחשו…וגם שמו בכליהם" 

                         רד"ק: אולי שאל אדם את עכן וכחש בדבר

   


"מעמיסים" על עכן הרבה חטאים (סנהדרין מד.). עכן עומד בעזות מצח מול יהושע. טענה נוספת כלפיו לגבי המעל: "האם אלו המחשבות שלך בזמן מלחמה, זה מה שיש לך בראש"? "החברים שלך נלחמים ומוסרים נפשם, ואתה מועל…?! בהמשך יש בטוי "נבלה". זהו הדגש לילדים. (חוץ מכך שהוא עובר על דברי יהושע שנאמרו ע"י בני גד ובני ראובן בסוף פרק א).
הקב"ה אומר: עד שלא תשמידו מקרבכם את החרם לא אלך אתכם.
מיד קיבל ה' את תפלתו ושרתה עליו רוח הנבואה, ויאמר לו ה' שבאותה טענה שאמרת על חילול ה' כבר די שתתקבל תפלתך, אבל למה אתה נופל על פניך אתה גרמת למפלה זו, הרי אתה זוכר מה שאמרתי למשה רבך וקח את יהושע וחזקהו ואמצהו כי הוא יעבור לפני העם והוא ינחיל אותם וגו', אם אתה עובר לפניהם הם מנצחים ואם לאו אינם מנצחים, [וה' רצה לרמז לו שאם הוא הי' הולך איתם הי' זכותו מגין עליהם אפי' כשיש בהם חטאו של עכן]

יב
עבירה מקלקלת את השראת השכינה וה' לא שוכן במחנה כל עוד לא מסירים את החרם.


יד
הטלת הגורלות - יהושע אומר לקב"ה: "תאמר לי מי זה אשר מעל" !
הקב"ה עונה לו: "וכי דילטור אני לפניך" ? "לך והטל גורלות" ! (סנהדרין יא.). 
יחד עם זאת אין איסור לחקור אודות משהו שעשה משהו רע נגדי (גדליה בן אחיקם).
זהירות של רבש"ע מלומר לשה"ר – יהושע מוצא את עכן ע"י האורים ותומים

מהו הגורל ? (בהמשך מופיע גורל הארץ). דרך משל, אני מעונין לבחור ילד מילדי הכתה. אני רושם כל ילד מילדי הכתה על פתק נפרד ומגריל. אם אני רוצה לבחור ילד מכל בית הספר לא אוכל להכין פתקים לכולם… זה הרבה יותר…. אלא שאני מטיל גורל בשלבים. פתקים כמספר הכתות, אח"כ כמספר שורות בכל כתה, אח"כ כמספר שולחנות בכל שורה וכו'. כך היו ארבע גורלות: שבט, משפחה, בית אב, גבר.

ט"ו
גורל: למשל אם יש 30 משפחות יקח 30 פתקאות, 29 מהם ריקות ועל אחד מהם יכתוב חרם, (למעשה היו 5 משפחות, כי ליהודה הי' 5 בנים), והמשפחה שיצא בגורל תפרט כמה בתי אבות – משפחות קטנות יש בה, ויחזור ויעשה גורל על הגברים של המשפחה ואז יצא מי שחטא
השבט נלכד לפי החושן שכהתה האבן (פרקי דר' אליעזר). שאר שלושת הגורלות היו ע"פ קלפי. עכן זלזל בגורלות. עכן הכחיש את הגורל וטען ליהושע האם בגורל אתה בא אלי להרגני, אם היו מפילים גורל עליך ועל אלעזר הכהן בודאי הגורל יוצא על אחד מכם, וכשם שזה אינו אמת כך אין הגורל עלי אמת, ועוד טען עכן הרי משה רבינו כתב בתורה עפ"י שנים עדים יקום דבר ולא עפ"י גורלות. אמר לו יהושע :"אל תזלזל בגורלות כי בהם עתידים לחלק את הארץ.
"…והיה הנלכד ישרף באש" – אבל בעצם הוא נסקל ולא נשרף.

פסוק י"ט – "בני שים נא כבוד לה' אלקי ישראל ותן לו תודה…", דהיינו "תודֶה" !
 עד שעכן לא הודה לא יכולנו לדעת מה קורה והיכן זה. רק לאחר שהודה רצו לאהל ומצאו את השלל. אנו "משחירים" את עכן עד הרגע שהוא מודה, ומאותו רגע הוא נחשב לבעל תשובה.
איך מטפלים באדם שסרח מהדרך - יהושע קורא לעכן "בני" בעדינות, גם אם צריך להעניש אותו, קודם מבררים איתו מה היה, ואהבת לרעך כמוך – ברור לו מיתה יפה..

פסוק כ' – זהו וידוי. סנהדרין מג: משנה. מי שלוקחים אותו למיתה יתוודה, וזו תשובה. ומה תועיל לו התשובה ? – המשך המשנה – שכעת הוא ארור, אבל אין הוא ארור לעולם הבא.
פסוק כ"א – מה לקח עכן מן החרם ?
· אדרת שנער. (שנער זוהי בבל, "אמרפל מלך שנער"). לילדים ! רש"י – מעיל. מי שלא היה לו חלק בא"י לא נתקררה דעתו במלכותו, וכשבא לכאן מלך בבל לבש אדרת זו. כנראה היא היתה יפה מאוד ועכן חמד אותה. (לומר לילדים שחז"ל אומרים זאת). 

עונשו של עכן  

פסוק כ"ג – "…ויציגום", יהושע הציג לפני כולם את השלל ע"מ לנחם את ישראל שבאמת ה' לא עזבם, אלא שהיה זה עונש על החרם. 

כד-כו: הריגת עכן והשמדת רכושו והחרם שלקח 

פסוק כ"ה – "ויאמר יהושע מה עכרתנו ? יעכרך ה' ביום הזה…, - בעוה"ז אתה עכור ולא לעולם הבא.
"…וירגמו אותו כל ישראל אבן וישרפו אותם באש ויסקלו אותם באבנים". מה אירע שם בפועל ? 
רש"י: הרגו את עכן, ושרפו את המטלטלין וסקלו את הבהמות, אבל לא הרגו את בניו, אלא שמשפחתו נותרה ללא כלום ובודאי שאספו צדקה.

הקב"ה אוהב את ישראל ורוצה לעזור להם לכבוש את הארץ - להדגיש איך מיד כשהוסר החרם, ה' מחזק את יהושע, ומדריך אותו כיצד לכבוש את העי.

